השג לך סוס!

השג לך סוס! (באנגלית: !Get a Horse) הוא סרט הנפשה קצר אמריקאי משנת 2013, שהופק על ידי אולפני ההנפשה של וולט דיסני ובוים על ידי לורן מקמולן.<ref></ref> הסרט, שמשלב הנפשה מסורתית בשחור-לבן עם הנפשה ממוחשבת בצבע, מציג דמויות מסדרת הסרטים "מיקי מאוס" משנות ה-20 המאוחרות. הסרט הופץ בקולנוע כסרט הפותח לפני הסרט "לשבור את הקרח".

הסרט כולל הקלטות ארכיון של וולט דיסני לאחר מותו בתפקידו כמיקי מאוס (השורה, לא הקרדיט, "להתראות, להתראות, בחור קטן!" היא מאת ג'ימי מקדונלד שמקורה בהקלטה ארכיונית).<ref name="EWFirstLook2"></ref><ref name="LATimes"></ref> קולו של דיסני נשמע גם כמיני מאוס במקרה אחד (כאשר היא זועקת "הצילו! הצילו! הצילו!"), אם כי אין לו קרדיט בתפקיד זה.

זהו הסרט המקורי הראשון של מיקי מאוס שהוקרן בקולנוע מאז "מוח בורח" (1995), וההופעה הראשונה של אוסוולד הארנב בהפקת סרט הנפשה של דיסני מזה 75 שנים.

== עלילה ==
מיקי מאוס ומיני מאוס נוסעים בעגלה מוזיקלית עם חבריהם הוראס הורסקולר וקלרבל הפרה, עד שפיט רגל-עץ מגיע ומנסה להעיף אותם מהדרך. מיקי והוראס נאלצים לעבור דרך המסך אל הקולנוע של ימינו, ומופתעים למצוא את עצמם בעולם של צבע ותלת-ממד. מיקי ממשיך להילחם מול פיט בצד השני של המסך, ומגייס לעזרתו את הוראס (שעזב לרגע כדי לקנות ממתקים ולהשיג אייפון). הם מערימים על פיט באמצעות הפיכתו וסיבובו של המסך כדי להזיז את הזמן לאחור ולהפוך את כוח המשיכה לסירוגין, הגורם לפיט לפגוע בעצמו שוב ושוב. לבסוף המסך מתמוטט וחושף נוף של אנימציה ממוחשבת. מיקי וחבריו חוזרים לסרט וסוגרים את המסך, בעוד פיט תקוע בין הסרט לאולם הקולנוע.

== מדבבים ==
{| class="wikitable"
!דמות
!דיבוב באנגלית מקורי
!דיבוב באנגלית נוסף
!דיבוב בעברית
|-
|מיקי מאוס
|וולט דיסני
|ברט איוואן<ref name="LATimes" />
|אוהד שחר
|-
|מיני מאוס
|מרסלייט גארנר וראסי טיילור<ref name="filmjournal"></ref>
|קייטלין רוברוק
|נעה גורן
|-
|פיט רגל-עץ
|בילי בלטשר וויל ראיין<ref name="filmjournal" />
|ג'ים קאמינגס<ref name="ASAnnecy" />
|מיכה אוזין סליאן
|-
|צופר הרכב
|ריימונד ס. פרסי
|מריב הרינגטון<ref></ref>
|
|}
קולות נוספים: בוב ברגן, פול בריגס, ג'ס הרנל, מונה מרשל, טרי דאגלס, דניה ג'וסף וניקול מיטשל.

== הפקה ==
את הסרט הגתה וביימה לורן מקמולן, שהפכה לאישה הראשונה שביימה לבד סרט הנפשה של דיסני.<ref></ref> היא התחילה לעבוד על הסרט לאחר שבמאי "ראלף ההורס", ריץ' מור, אמר לה שדיסני מחפשת כמה רעיונות של מיקי מאוס לטלוויזיה. בהיותה מחבבת את הסרטים המוקדמים של "מיקי מאוס", בעיקר בגלל הפשטות והרעננות שלהם, היא בחרה בסגנון הדומה לסגנון "הנפשת צינור גומי" של שנות ה-20 שהיה נפוץ באותה תקופה.<ref></ref> ההנפשה המצוירת ביד, שהופקה תוך שנה ו-6 חודשים, הייתה בפיקוח אריק גולדברג, וההנפשה הממוחשבת על ידי אדם גרין.<ref name="AWNAnnecy"></ref> כדי להשיג את המראה של 1928, נוספו לסרט פילטרים של התיישנות וטשטוש, בעוד שלחלק ה-CG יצרו דגמים חדשים הנאמנים לעיצובי הדמויות של 1928.<ref name="ASAnnecy"></ref> מראה הבגדים והמכונית של פיט נוצרו בהשראת עיצובו בסרט הקצר "ריקוד האסם" משנת 1929.<ref></ref>

במקור זמני, צוות ההפקה שילב הקלטות ארכיון של וולט דיסני, כקולו של מיקי מאוס משנת 1928 עד 1947, וחיבר אותו בדיאלוג של הדמות.<ref name="TNYTMasterVoice"></ref> עם זאת, הם לא מצאו הקלטות של המילה "אדום" (red), אז הצוות לקח שלושה צלילים ("ehh", "rrr" ו-"duh") מההקלטות של דיסני ואיחד אותם יחד.<ref name="TNYTMasterVoice" />

"השג לך סוס!" הפך לסרט הקצר האחרון שבו מיני מאוס דובבה על ידי ראסי טיילור, כמעט שש שנים לפני פטירתה ב-26 ביולי 2019.<ref></ref>

== הפצה ==
הסרט הוקרן בבכורה ב-11 ביוני 2013 בפסטיבל סרטי ההנפשה הבינלאומי אנסי באנסי, צרפת.<ref></ref> הסרט ערך את בכורתו בארצות הברית ב-9 באוגוסט 2013, ב-D23 Expo באנהיים, קליפורניה,<ref></ref> וליווה בקולנוע את "לשבור את הקרח" של אולפני ההנפשה של וולט דיסני, שיצא לאקרנים ב-27 בנובמבר 2013.<ref name="HitfixOscar"></ref>

מאז 2016, הסרט מוצג כחלק מהאטרקציה של פסטיבל הסרטים הקצרים של דיסני-פיקסאר בפארק השעשועים אפקוט של דיסני באורלנדו, פלורידה, שם הוא מוצג בתלת-ממד דיגיטלי יחד עם שני סרטים קצרים של פיקסאר.<ref></ref> הוא גם חלק מאוסף הסרטים הקצרים של אולפני ההנפשה של וולט דיסני.

=== מדיה ביתית ===
"השג לך סוס!" ערך את ההופעה הראשונית שלו במדיה הביתית במהדורות הבלו-ריי, בלו-ריי 3D ו-DVD של "לשבור את הקרח" ב-18 במרץ 2014.<ref></ref> מאוחר יותר הוא הופץ בבלו-ריי באוסף הסרטים הקצרים של אולפני ההנפשה של וולט דיסני ב-18 באוגוסט 2015.<ref></ref> הסרט הקצר שוחרר מחדש בבלו-ריי/DVD/דיגיטל באוסף "Celebrating Mickey", שהופץ ב-23 באוקטובר 2018. האוסף "Celebrating Mickey" הוצא מחדש בשנת 2021 כחלק ממועדון הקולנוע של דיסני האמריקאי הבלעדי "The Best of Mickey Collection" יחד עם "פנטסיה" ו"פנטסיה 2000" (בלו-ריי/DVD/דיגיטל).<ref></ref>

=== סטרימינג ===
הסרט היה זמין בנטפליקס בצפון אמריקה ב-25 באוקטובר 2015, הופץ כחלק מאוסף הסרטים הקצרים של אולפני ההנפשה של וולט דיסני, אשר כלל גם את "קדחת הקרח" ו"Paperman". הכותר הוסר מנטפליקס ב-25 באוקטובר 2021, חמש שנים לאחר הוספתו.<ref></ref>

החל מ-12 בנובמבר 2021 הסרט הקצר, ורוב מהאחרים ששוחררו בנטפליקס, נהיו זמינים להזרמה בנפרד, מאשר כאוסף אחד, בשירות דיסני+ לכבוד יום דיסני+ הראשון.<ref></ref>

== ביקורת ==
טוד מקארתי מהוליווד ריפורטר שיבח את הסרט הקצר כ"אחד מסרטי ההנפשה הקצרים השנונים והחדשניים ביותר מזה זמן רב". הוא מציין במיוחד שהסרט "מתחיל כסרט מוקדם של מיקי מאוס בשחור-לבן, אבל אחר כך פורץ את גבולותיו לצבע ולתלת-ממד בדרכים שובביות להפליא שמזכירות את טכניקות היציאה מהמסך של "השרלוק הצעיר" של באסטר קיטון ו"שושנת קהיר הסגולה" של וודי אלן. זה מנצח מוחלט".<ref></ref> סקוט פונדס מוראייטי הסכים, ותייג את הסרט כ"מוקסם לחלוטין".<ref></ref> דרו מקוויני מ-HitFix שיבח אותו כ"יצירה הנלווית המושלמת" ו"משעשע להפליא". הוא ממשיך בכך ש"יוצרת הסרט לורן מקמולן השיגה בצורה מושלמת את המראה והתחושה של ימיו הראשונים של הסטודיו של דיסני, וזו הפעם הראשונה שאי פעם צחקתי בקול רם ממיקי מאוס. זה סרט קצר חדשני ומדויק מבחינה טכנית, והוא גם חוגג ומפרק את היסטוריית ההנפשה של דיסני בצורה מהנה מאוד".<ref></ref>

=== פרסים ===
{| class="wikitable"
!פרס
!תאריך הטקס
!קטגוריה
!נמענים
!תוצאות
|-
|פרס אוסקר<ref></ref>
|2 במרץ 2014
|הסרט המונפש הקצר הטוב ביותר
|לורן מקמולן ודורותי מק'קים
|
|-
|פרס אנני<ref></ref>
|1 בפברואר 2014
|הסרט הקצר הטוב ביותר
|לורן מקמולן
|
|-
|אגודת מבקרי הקולנוע בסן דייגו<ref></ref>
|11 בדצמבר 2013
|סרט ההנפשה הטוב ביותר
|"השג לך סוס!"
|
|}

== קישורים חיצוניים ==

* 

== הערות שוליים ==

קטגוריה:דיסני: סרטי הנפשה
קטגוריה:סרטים קצרים מונפשים
קטגוריה:סרטי 2013
קטגוריה:סרטים קצרים של דיסני
קטגוריה:מיקי מאוס